Groot dwelmvonds in stil Pta-buurt | Maroela Media
Groot dwelmvonds in stil Pta-buurt
Sommige van die dwelms waarop die polisie beslag gelê het. (Foto: SA Polisie)
Die polisie het in 'n intelligensiegedrewe operasie beslag gelê op 'n groot dwelmvonds in Wingate Park, 'n stil woonbuurt in die ooste van Pretoria.
Kapt. Ndivhuwo Mulamu, woordvoerder van die Valke, sê die hof het 'n soek-en-beslagleggingslasbrief toegestaan, waarna die eenheid vandeesweek op die eiendom toegeslaan het.
Hulle het beslag gelê op metamfetamien-kristalle, beter bekend as tik, asook heroïen met 'n geskatte waarde van meer as R1,5 miljoen. Volgens Mulamu het die Valke ook beslag gelê op meer as R10 000 se kontant.
Die vermeende dwelmhandelaar, 'n 52-jarige man, is in hegtenis geneem en staan tereg op 'n aanklag van die onwettige handel en besit van dwelms. Hy verskyn na verwagting Maandag in die Pretoriase landdroshof.
Stille water diepe grond, né!
Vernietig die goed, want môre oor môre verkoop hulle die gemors aan ons onskuldige kinders! Dié gemors het ons nie nodig in ons land nie!